Alhoewel hierdie woonstel op 'n goeie ligging is, word hierdie plek glad nie onderhou nie. Die algemene higiëne is skokkend. Ons moes die woonstel met kakkerlakke en vuil meubels deel. Die dakwaaiers is swart aangepak. Die oond en wasmasjien is buitewerking en die krane lek. Die vensterrame en handvatsels is verweer en kan nie toemaak nie. Dis 'n ope uitnodiging vir inbrekers. Ons versoek die eienaars om asb dringend herstelwerk te doen. Dis hartseer om te sien hoe so lekker woonstel so aan sy eie genade oorgelaat word. Ons sal weer hier kom kuier sodra die onderhoud gedoen is.
Wat meer kan jy soek? Op die see, net die teerpad wat jou en die see skei. Pragtige en gerieflike verblyf, genoeg slaap plek vir 'n groot gesin of twee standaard gesinne. Sal dit enige tyd aanbeveel, bekostigbaar, sien hoe die walvisse en dolfyne baljaar van jou stoep af. Lekker man, volgende keer bly ek beslis langer. Dankie julle!
Baie lekker plek om vakansie te hou. Is net die kokkerotte in die kombuis wat 'n bietjie van 'n probleem was. Lyk my hulle het daar iewers uitgebroei, want daar was honderde kleintjies.
Die verblyf was baie lekker en op die strand. Die webtuiste se diens was fantasties. Die eienaar van Carric-A-Rede nr. 1 was glad nie behulpsaam nie. Daar is baie van die genoemde goed in die inventaris wat glad nie daar is nie. Die wasmasjien werk nie. Daar is amper geen venster wat kan oopmaak nie. Die eienaar se reaksie was dat ons maar die dakwaaiers moet gebruik, want hul kan nie die vensters laat regmaak nie en dan beveel hul 'n wassery aan waar ons R97.00 vir bondeltjie wasgoed van 5 kg moet betaal omdat hul nie wasmasjien kan laat regmaak nie. Dit is nogal 'n redelike groot bedrag as jy nou uitwerk vir 7 persone elk net een kg klere per dag vir 6 dae. Ek het alreeds baie geld betaal om daar te bly. Ek sal nie aanbeveel om by Carrick-A-Rede te boek nie. Baie dankie.
Pragtige ligging en plek. Net jammer dit word nie onderhou nie. Basiese goed is nie in plek nie. Stoof wou nie werk nie, moes self regmaak. Gangligte se gloeilampe werk nie. Lampe het nie gloeilampe en kragproppe aan nie. Toilette stink, geen toiletpapier. Plugs is oop. Baie kokkerotte. Deure roes en vensters kan nie oop nie. Indien die klein goedjies in plek is, is dit 'n heerlike vakansieplekkie.
Hierdie seefront-ligging bring mee dat die huise voortdurend geteister word met erge roes, selfs vlekvrye staal soos by ons huisie staan nie 'n kans daarteen nie.
Ons doen enige tyd moeite vir ons vakansiegangers indien hulle ons skakel, soos in jul geval wat julle graag vroeër wou inboek vir jul kleingoed se onthalwe. Enige ander probleme kon net so maklik opgelos word met 'n oproep, veral indien 'n belangrike nuwe stoof of gloeilampe wat oornag besluit om ook vakansie te gaan hou, moeilikheid veroorsaak, die dat ons die TV situasie met jul ook telefonies bespreek het en dit uitgesorteer was voor julle opgedaag het.
Vir die tydjie wat ons wel daar was, kan ons Carrick-A-Rede vir enigeen aanbeveel. Dis 'n tuisvoel plekkie en sal enige tyd met enige weer daar sal wil vakansie hou. Ons vakansie was ongelukkig kortgeknip deur slegte tyding vanaf ons huis, die 4 dae uit 11 dae vakansie was elke oomblik werd.
Carrick-a-Rede is vir my 'n wonderlik plekkie om te bly. Wanneer dit reën kan jy nogsteeds op die stoep sit en die see sien. Ek en my man hou daarvan om so naby die strand te wees en Carrick-A-Rede is 'n amazing plek vir dit. Alles was baie netjies en gemaklik met die wasmasjien en tuimeldroër. Daar is meer as genoeg slaapplek in die hoofslaapkamer vir 'n groot gesin en dan ook plek in die spaarkamer vir vriende of so wat saamkom. Baie dankie LekkeSlaap vir jul hulp en bydrae om ons vakansie so lekker te maak.
Lekker naby alles. Heeldag na die see kyk vanaf die stoep en stap net oor die straat en jy's in die see. Al die geriewe in die plekkie maak dat jy net kan rus. Dankie, ons het dit vreeslik geniet.
Dis reg op die see met 'n fantastiese uitsig en alles in die eenheid wat ons nodig sou hê. Eenheid vir die groter familie met meer as genoeg slaapplek, al die nodige toerusting wat jy kan nodig kry, reg op die see en binne loopafstand van die swemstrand. Net 'n plesier om die eenheid te kon gebruik.